internet vaartha 156 Views
న్యూఢిల్లీ : డిడిసిఎలో ఎటువంటి అవకతవకలు జరుగలేదని ఉపాధ్యక్షుడు చేతన్‌ చౌహాన్‌ పేర్కొన్నాడు. కాగా డిడిసిఎ చాలా స్పచ్ఛంగా ఉందని,అసలు తమ క్రికెట్‌ అసోసియేషన్‌లో ఎటువంటి సమస్యలేద న్నాడు.చేతన్‌ చౌహాన్‌ నేతృత్వంలో ఢిల్లీ క్రికెట్‌ అసోసియేషన్‌ ఒక ప్రకటన విడుదల చేసింది.తాము ఏ తరహా విచారణకైనా సిద్దంగా ఉన్నామని పేర్కొంది. తమను సిబిబై ఏ సమాచారం కోరినా అందజేస్తామని చేతన్‌ చౌహాన్‌ స్పష్టం చేశాడు.డిడిసిఎపై విచారణకు ఆదేశించిన వారే ఇప్పుడు భయపడుతున్నారన్నాడు. డిడిసిఎలో నిధులు దుర్వినియోగం చేశారనే ఆరోపణలపై ఢిల్లీ ముఖ్యమంత్రి కేజ్రీవాల్‌ విచారణకు ఆదేశించిన సంగతి తెలిసిందే. గతంలో డిడిసిఎకు అరుణ్‌ జైట్లీ అధ్యక్షుడిగా ఉన్న కాలంలో భారీ ఎత్తున అవకతవకలు జరిగాయని కేజ్రీవాల్‌ ఆరోపిస్తున్నారు. డిడిసిఎలో 2013 వరకు 13 సంవత్సరాల పాటు అరుణ్‌జైట్లీ అధ్యక్షుడిగా పనిచేశారు.ఆ సమయంలో భారీ స్థాయిలో అవినీతి జరిగిందని కేజ్రీవాల్‌తో పాటు మాజీ క్రికెటర్లు బిషన్‌ కింగ్‌ బేడీ,కీర్తి ఆజాద్‌ ఆరోపిస్తున్నారు.